

Οί 9 ί(Λΐ 5 ^ 9 ηεοΙ 6γ I 
ΤίίθούοΓοε Μουπταρι 
ϋ3ΐβ: 2007.02.1^4:57:41 
ΕΕΤ 

Ρθ35θπ: 5ίβΠ8ο ΡϋΡ 
(θΓϊΐβθ()(ΐ8<1) | 

ΙοοΒϋοη: Α0τβ|5, ΕΙΙίγιϊΚο 
Τ γρο9Γ3ίίο 


263 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 41 


ΠΕΡΙΕΧΟΜΕΝΑ 


Υπουργείο Περ/ντος, Χωρ/ξίας και Δημ.Έργων.1 

» Εθνικής Παιδείας και Θρησκευμάτων.2 

Περιφέρειες.3 

Νομαρχιακές Αυτοδιοικήσεις.4 


ΥΠΟΥΡΓΕΙΟ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ Δ ΗΜΟΣΙΩΝ ΕΡΓΩΝ 

(ΐ) 

Αριθμ. Δ13ε/1764 

α) Καθορισμός υποβολής δικαιολογητικών όσων στε¬ 
ρήθηκαν την κατοχή Μηχανημάτων Έργου πριν την 
1.1.1993. β) Συγκρότηση Επιτροπής για την εξέταση 
και εκδίκαση των παραπάνω δικαιολογητικών. γ) Πα¬ 
ράταση της προθεσμίας της παραπάνω διαδικασί¬ 
ας μέχρι 2.12.2007. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργνα, που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

2. Το π.δ. 71/1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες της Γ.Γ.Δ.Ε. του Υπουργού Περιβάλλοντος, Χωρο¬ 
ταξίας και Δημοσίων Έργων» (ΦΕΚ 30Α711.3.1993). 

3. Το π.δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.» όπως τροποποιήθηκε με το π.δ. 167/1992, 
σε συνδυασμό με το π.δ. 910/1977 «Περί Οργανισμού του 
τέως Υ.Δ.Ε.», όπως ισχύει σήμερα. 

4. Την υπ’ αριθμ. ΕΔ1/09/116/Φ.Σπ/24.2.1988 εγκύκλιο για 
τον οργανισμό της Κεντρικής Υπηρεσίας της Γ.Γ.Δ.Ε. του 
Υπουργείου Περιβάλλοντος, Χωροταξίας και Δημοσίων 
Έργων. 

5. Το ν. 2503/1997 «Διοίκηση, οργάνωση, στελέχωση 
της Περιφέρειας ρύθμιση θεμάτων για την τοπική αυ- 

τοδιοίκηση και άλλες διατάξεις» (ΦΕΚ 107Α730.5.1997) 
και ιδιαίτερα το άρθρο 1, παράγραφος 5 αυτού. 

6. Το ν. 2362/1995 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

7. Την υπ’ αριθμ. Δ16α/04/773/29.11.1990 κοινή υπουργική 
απόφαση του Υπουργού Προεδρίας της Κυβέρνησης και 
του Αναπληρωτή Υπουργού Περιβάλλοντος, Χωροταξίας 
και Δημοσίων Έργων «Εξαίρεση διοικητικών πράξεων 
ή εγγράφων από τον κανόνα των τριών υπογραφών» 
(ΦΕΚ 746Β730.11.1990). 

Αφού λάβαμε υπόψη : 

1. Το νόμο 3481/2006 (ΦΕΚ 162Α72006) «Τροποποιήσεις 
στην νομοθεσία για το Εθνικό Κτηματολόγιο, την ανά¬ 
θεση και εκτέλεση συμβάσεων έργων και μελετών και 
άλλες διατάξεις» και συγκεκριμένα το άρθρο 6 παρ. 6. 

2. Την υπ’ αριθμ. Δ13ε/ο/21814/4.12.2006 εγκύκλιο Ε.33 
του Υπουργού Περιβάλλοντος, Χωροταξίας και Δημο¬ 
σίων Έργων, και επειδή: 

1. Στις 2.2.2007 λήγει η προθεσμία εφαρμογής της παρ. 
6 του άρθρου 6 του ν. 3481/2006, αποφασίζουμε 

1. Όσοι στερήθηκαν την κατοχή μηχανημάτων έργου 
πριν από την 1.1.1993 μπορούν να επιδιώξουν την δια¬ 
γραφή των μηχανημάτων έργου σύμφωνα με το άρ¬ 
θρο 6 παρ. 6 του ν. 3481/2006, με υποβολή μέσω των 
Διευθύνσεων Τεχνικών Υπηρεσιών των Νομαρχιακών 
Αυτοδιοικήσεων των εξής δικαιολογητικών: 

α. Αίτηση του κατόχου του ΜηχανήματοςΈργου προς 
την Επιτροπή μέσω της αρμόδιας Δ.Τ.Υ.Ν.Α. 

β. Υπεύθυνη Δήλωση (ν. 1599/1986) του κατόχου επικυ¬ 
ρωμένη αρμοδίως για το γνήσιο της υπογραφής στην 
οποία θα δηλώνεται ρητά ο χρόνος αχρήστευσης του 
ΜηχανήματοςΈργου ή η καθ’ οιονδήποτε άλλο τρόπο 
απώλεια της κατοχής του, πριν την 1.1.1993, Σε περί¬ 
πτωση που ο κάτοχος έχει αποβιώσει, η αίτηση θα 
γίνεται από τους νόμιμους κληρονόμους με συνημμένη 
την ληξιαρχική πράξη θανάτου και το πιστοποιητικό 
πλησιέστερων συγγενών από το Δήμο, ή άλλα έγγραφα 
που αποδεικνύουν τους νόμιμους κληρονόμους. 

γ.Ένορκες καταθέσεις δύο μαρτύρων ενώπιον Ειρηνο¬ 
δίκη ή Συμβολαιογράφου στις οποίες θα βεβαιώνονται 
οι συνθήκες και τα περιστατικά που αποδεικνύουν την 
αχρήστευση των μηχανημάτων ή την καθ’οιονδήποτε 
άλλο τρόπο απώλεια της κατοχής τους από τον νόμιμο 
κατά τον χρόνο κατοχής κάτοχο. 

δ. Οποιαδήποτε άλλα δικαιολογητικά μπορεί να προ¬ 
σκομίσει ο κάτοχος (Αστυνομικό Τμήμα, Πυροσβεστική 
Υπηρεσία, Δασική Υπηρεσία κ.λπ.). 

2. Συγκροτούμε Επιτροπή η οποία θα εξετάσει και θα 
αποφανθεί επί των παραπάνω αιτήσεων αποτελούμενη 
από τους κάτωθι: 

1. Μπαρσάκη Σωτήριο Π.Ε.3 Προϊστάμενο της Δ/νσης 
Δ13, ως Πρόεδρος. 

2. Παπαγιαννοπούλου Βασιλική, Δικαστικός Αντιπρόσω¬ 
πο του Νομικού Συμβουλίου του Κράτους, ως μέλος. 

3. Μαλλικόπουλο Κυριάκο Π.Ε.3, Προϊστάμενο του Τμή- 
ματος Μηχανημάτων Έργων στην Δ13, ως μέλος. 

Αναπληρωματικά Μέλη: 

1. Μάστορα Βασίλειο Π.Ε.3, Προϊστάμενο του Τμήματος 
Συντήρησης Μηχανολογικών Έργων στην Δ13. 

2. Λάλωση - Κατακουζηνού Μαριλένα, Δόκιμο Δικα¬ 
στικό Αντιπρόσωπο του Νομικού Συμβουλίου του Κρά¬ 
τους. 

3Δούκα Άγγελο, Τ.Ε.3 με Α'β στην Δ13. 

Σε περίπτωση κωλύματος του Προέδρου της Επιτρο¬ 
πής τον αναπληρώνει το μέλος της Επιτροπής Μαλλι- 
κόπουλος Κυριάκος. 

Στην παραπάνω Επιτροπή χρέη Γραμματέα θα εκτελεί 
ο Ψούνης Πέτρος Τ.Ε.3 με Α'β στην Δ/νση Δ13 αναπλη- 
ρούμενος από τον Πολυμέρου Βασίλειο Τ.Ε.3 με Α'β 
στην Δ/νση Δ13. 

Η Επιτροπή είναι αμειβόμενη και με νεότερη απόφασή 
μας θα καθορισθεί η αμοιβή της. 

3. Παρατείνεται η προθεσμία υποβολής των αιτήσεων 
που έληγε στις 2.2.2007 κατά δέκα (10) μήνες ακόμη 
μέχρι 2.12.2007. 

Η απόφαση ουτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. 2/75242/0022 

Καθορισμός μηνιαίας αποζημίωσης των μελών της Επι¬ 
τροπής για την Αναθεώρηση του Κανονισμού Τεχνο¬ 
λογίας Χαλύβων Οπλισμού Σκυροδέματος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το άρθρο 21 του ν. 1418/1984 «Δημόσια Έργα και 
ρυθμίσεις συναφών θεμάτων» όπως τροποποιήθηκε και 
ισχύει. 

2. Τις διατάξεις της παραγρ. 3 του άρθρου 5 του 
ν. 2229/1994 «περί τροποποίησης και συμπλήρωσης του 
ν. 1418/1984 και άλλες Δ/ξεις» σε ότι αφορά την δυ¬ 
νατότητα σύστασης αμειβομένων επιτροπών από τον 
Υπουργό ΠΕΧΩΔΕ για επεξεργασία ειδικών θεμάτων. 

3. Τις διατάξεις την παραγρ. 2γ του άρθρου 17 του 
ν. 3205/2003 «Μισθολογικές Ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις» (ΦΕΚ 
297/Α723.12.2003). 


4. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98/Α'/2005). 

5. Τις υπ’ αριθμ. Δ17α/01/79/Φ.Θ. 2.2.1./24.8.1989 και 
Δ17α/02/100/Φ.Θ. 2.2.1./9.10.1989 αποφάσεις του Υπουργού 
Περιβάλλοντος, Χωροταξίας και ΔημοσίωνΈργων «Περί 
μεταβιβάσεως αρμοδιοτήτων Υπουργού Περιβάλλοντος, 
Χωροταξίας και ΔημοσίωνΈργων στον Γενικό Γραμ¬ 
ματέα και τους Προϊσταμένους των Δ/νσεων και των 
Τμημάτων της Κεντρικής Υπηρεσίας της Γ.Γ.Δ.Ε.». 

6. Την υπ’αριθμ. 4881/2004 κοινή απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και ΔημοσίωνΈργων «Ανάθεση αρμοδιοτήτων στους 
Υφυπουργούς Περιβάλλοντος, Χωροταξίας και Δημοσί¬ 
ων Έργων Ξανθόπουλο και Σταύρο Καλογιάννη» (ΦΕΚ 
754/Β719.5.2004), όπως αυτή ισχύει. 

7. Την υπ’ αριθμ. Δ14/69796 (ΦΕΚ 332/Β'/15.3.2005) από¬ 
φαση του Υφυπουργού Περιβάλλοντος, Χωροταξίας και 
ΔημοσίωνΈργων «Σύσταση, Συγκρότηση και Ορισμός 
Μελών Επιτροπής για την Αναθεώρηση του Κανονι¬ 
σμού Τεχνολογίας Χαλύβων Οπλισμού Σκυροδέματος, 
όπως αυτή τροποποιήθηκε με τις υπ’ αριθμ. Δ14/71325 
(ΦΕΚ 719/Β'/30.5.2005) και υπ’ αριθμ. Δ14/78531 (ΦΕΚ 775/ 
Β728.6.2006) αποφάσεις του Υφυπουργού Περιβάλλο¬ 
ντος, Χωροταξίας και ΔημοσίωνΈργων. 

8. Το υπ’ αριθμ. οικ. Δ 14/82104/19.12.2006 έγγραφο 
της Προέδρου της εν θέματι επιτροπής με το οποίο 
υποβλήθηκε κείμενο-πρόταση της Επιτροπής στο Γ ενικό 
Γ ραμματέα της ΓΓ ΔΕ. 

9. Τις διατάξεις του αρ. 40 του ν. 849/1978, όπως 
συμπληρώθηκε με τις διατάξεις του αρ. 8 του ν. 
2129/1993. 

10. Την υπ’ αριθμ. 2/74260/004/15.10.1999 (ΦΕΚ 1925/ 
Β'/25.10.1999) «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το γεγονός ότι από τις διατάξεις της απόφασης αυ¬ 
τής προκαλείται δαπάνη για τις αμοιβές των μελών της 
Επιτροπής ύψους 70.000,00 € περίπου, η οποία θα κα¬ 
λυφθεί από τις πιστώσεις του έργου 1960 ΣΕ 07100000 
(Π.Κ.67102) της ΣΑΕ 071 των Δημοσίων Επενδύσεων 
όπως ορίζεται στην Δ14/69769 (ΦΕΚ 332/Β715.3.2005) 
απόφαση συγκρότησης της Επιτροπής. 

Επειδή: 

1. Σύμφωνα με τις διατάξεις της παρ. 2 του άρθρου 12 
του ν. 2338/1995, στις περιπτώσεις συγκρότησης επιτρο¬ 
πών για επεξεργασία ειδικών θεμάτων της Γ.Γ.Δ.Ε., οι 
δαπάνες των σχετικών αμοιβών βαρύνουν τις πιστώσεις 
του έργου που προσδιορίζεται με την απόφαση συγκρό¬ 
τησης των επιτροπών αυτών. 

2. Όπως φαίνεται από τα μνημόνια των συνεδριάσεων, 
κάθε μέλος της Επιτροπής Αναθεώρησης επεξεργάστη¬ 
κε θέματα της ειδικότητας του, τα οποία συγκέντρωσε 
και επιμελήθηκε (τεχνικά και επιστημονικά) η Συντακτική 
Επιτροπή, η οποία και συνέγραψε το τελικό κείμενο που 
μετά από συζητήσεις έγινε αποδεκτό από την Επιτροπή 
Αναθεώρησης. 

3. Η Επιτροπή Αναθεώρησης, που αποτελείται από 
υπαλλήλους του Δημοσίου και Ιδιώτες, εργάστηκε, για 
την ολοκλήρωση του εκτεταμένου και σοβαρού έργου 
της, εκτός ωραρίου εργασίας, και με συχνότητα άνω 
των δύο συνεδριάσεων ανά μήνα και άνω των τεσσά¬ 
ρων συνεδριάσεων ανά μήνα αντίστοιχα η Συντακτική 
Επιτροπή, αποφασίζουμε: 

1. Καθορίζουμε αποζημίωση για τα μέλη της Επιτροπής 
Αναθεώρησης κατά το χρονικό διάστημα ενός (1) έτους 
πριν τη δημοσίευση της παρούσης σε ΦΕΚ και μέχρι την 
15.3.2006 και από 28.6.2006 έως 31.12.2006 σε 400,00 € 
μηνιαίως. Επιπλέον αυτής, για τα μέλη της Επιτροπής 
Αναθεώρησης που είναι ταυτόχρονα και μέλη της Συ¬ 
ντακτικής Επιτροπής, καθορίζουμε επιπρόσθετη αμοιβή 
200,00 € μηνιαίως. 

2. Εγκρίνουμε συνολική πίστωση 68.800,00 €, για κά¬ 
λυψη της αμοιβής των μελών της Επιτροπής σε βάρος 
των πιστώσεων του έργου 1960 ΣΕ 07100000/01 (Π.Κ. 
67102) της ΣΑΕ071. 

3. Εγκρίνουμε όπως η καταβολή των ανωτέρω αμοιβών 
γίνει όπως οι διατάξεις ορίζουν με ευθύνη της Δ/νσης 
Προγράμματος Προτύπων και Διεθνών Σχέσεων (Δ11) 
της Γ.Γ.Δ.Ε. του ΥΠΕΧΩΔΕ και από υπόλογο που αυτή 
θα ορίσει. 

4. Οι ανωτέρω μηνιαίες αποζημιώσεις καταβάλλονται 
με την προϋπόθεση συμμετοχής σε τέσσερις (4) του¬ 
λάχιστον συνεδριάσεις. Σε περίπτωση συμμετοχής σε 
λιγότερες περικόπτονται ανάλογα. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 24 Ιανουάριου 2007 
Οι Γενικοί Γραμματείς 

Δημοσιονομικής Πολιτικής Υπουργείου 

Υπουργείου Οικονομίας Περιβάλλοντος, Χωροταξίας 
και Οικονομικών και Δημοσίων Έργων 

Γ. ΚΟΥΡΗΣ ΔΗΜ. ΚΑΤΣΙΓΙΑΝΝΗΣ 

- ♦ - 

ΥΠΟΥΡΓΕΙΟ 

ΕΘΝΙΚΗΣ ΠΑΙΔΕ ΙΑΣ ΚΑΙ Θ ΡΗΣΚΕΥΜΑΤΩΝ 

( 2 ) 

Αριθμ. 10111/Δ5 

Συγκρότηση Συμβουλίου Θεμάτων Ιδιωτικής Εκπαί¬ 
δευσης (Σ.Θ.Ι.Ε.). 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 65 παρ.1, 70 παρ. 4 και 73 
του α.ν. 2545/1940 (ΦΕΚ 287 Α'). 

2. Τις διατάξεις του άρθρου 86 του π.δ. 147/1976 (ΦΕΚ 
65 Α'). 

3. Την υπ’ αριθμ. ΣΤ5/5/26.4.1982 κοινή απόφαση των 
Υπουργών ΥΠ.Π.Κ. και ΥΠΕΠΘ «περί αναμορφώσεως 
συλλογικών οργάνων γνωμοδοτικής και αποφασιστικής 
αρμοδιότητας του ΥΠΕΠΘ». (ΦΕΚ 213 Β'). 

4. Την υπ’ αριθμ. ΣΤ5/27/1982 κοινή απόφαση των 
Υπουργών ΥΠ.Π.Κ. και ΥΠΕΠΘ «περί τροποποιήσεως και 
συμπληρώσεως διατάξεων για τα συλλογικά όργανα 
αρμοδιότητας του ΥΠΕΠΘ». (ΦΕΚ 837 Β'). 

5. Τις διατάξεις του ν. 1232/1982 «περί επαναφοράς σε 
ισχύ, τροποποίηση και συμπλήρωση των διατάξεων του 
ν. 4352/1964 και άλλες διατάξεις». 

6. Την υπ’ αριθμ. ΣΤ5/37876/26.4.2004 (ΦΕΚ 608 Β') 
κοινή απόφαση του Πρωθυπουργού και του Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων των Υφυπουργών του ΥΠΕΠΘ». 


7. Το γεγονός ότι η θητεία των μελών του Σ.Θ.Ι.Ε. 
που συγκροτήθηκε με την υπ’ αριθμ. 2692/Δ5/11.1.2005 
υπουργική απόφαση έληξε στις 11.1.2007. 

8. Το γεγονός ότι, από την εφαρμογή των διατάξεων 
της απόφασης αυτής, δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Συγκροτούμε το Συμβούλιο Θεμάτων Ιδιωτικής Εκπ/ 
σης (Σ.Θ.Ι.Ε) και ορίζουμε τους: 

Α' ΤΑΚΤΙΚΑ ΜΕΛΗ 

α) Αικατερίνη Κιγιτσιόγλου, Σχολικό Σύμβουλο Γαλ¬ 
λικών. 

β) Γλυκερία Βερβέρη, Διευθύντρια της Ιδιωτικής Εκ¬ 
παίδευσης του ΥΠΕΠΘ. 

γ) Κωνσταντίνο Άνθη, Διευθυντή Κέντρων Ξένων 
Γλωσσών. 

Β' ΑΝΑΠΛΗΡΩΜΑΤΙΚΑ ΜΕΛΗ 

α) Μαριάνθη Κοταδάκη, Σχολικό Σύμβουλο Αγγλικής 
Γλώσσας. 

β) Αθηνά Παπαδάκη, Διευθύντρια της Διεύθυνσης Ευ¬ 
ρωπαϊκής Ένωσης ΥΠΕΠΘ. 

γ) Αννα Μπουλντούμη, Διευθύντρια Κέντρου Ξένων 
Γλωσσών. 

Γραμματέα του Συμβουλίου ορίζουμε τον Φίλιππο 
Ζέρβα, διοικητικό υπάλληλο της Διεύθυνσης Ιδιωτικής 
Εκπαίδευσης ΥΠΕΠΘ και αναπληρωτή γραμματέα την 
Αργυρώ Μάμαλη, αποσπασμένη εκπαιδευτικό, κλάδου ΠΕ 
5, στην Διεύθυνση Ιδιωτικής Εκπαίδευσης του ΥΠΕΠΘ. 

Η θητεία του Συμβουλίου θα λήξει στις 26.1.2009. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 26 Ιανουάριου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Π ΕΡΙΦΕΡΕΙΕ Σ 

(3) 

ΠΕΡΙΦΕΡΕΙΑ ΗΠΕΙΡΟΥ 

Με την υπ’ αριθμ. 111/11.1.2007 απόφαση του Δημάρχου 
Εκάλης Νομού Ιωαννίνων, που εκδόθηκε σύμφωνα με 
τις διατάξεις του άρθρου 67 του ν. 1416/1984 & 57 του 
ν. 2218/1994, προσλαμβάνεται ο Ιωάννης Καρατζάς του 
Αλεξάνδρου, ως Ειδικός Συνεργάτης, με σύμβαση ερ¬ 
γασίας ιδιωτικού δικαίου αορίστου χρόνου, σε θέματα 
σύνταξης μελετών έργων, παρακολούθησης έργων, αξι¬ 
οποίησης - παρακολούθησης προγραμμάτων και προώ¬ 
θησης τεχνικών θεμάτων στις αρμόδιες υπηρεσίες. 

(Αριθμ. απόφ. Περιφέρειας Ηπείρου 965/22.1.2007). 

Με εντολή Γ ενικού Γ ραμματέα Περιφέρειας 

Ο Προϊστάμενος Διεύθυνσης 
ΧΡΗΣΤΟΣ ΤΣΙΑΤΟΥΡΑΣ 

-♦- 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 

Με την υπ’ αριθμ. 1/9/2.1.2007 απόφαση του Δημάρχου 
Κερκίνης, η οποία εκδόθηκε σύμφωνα με τις διατάξεις 
του άρθρου 67 παρ. 4-14 του ν. 1416/1984 και του άρθρου 
57 παρ. 10 του ν. 2218/1994, παρατείνεται η θητεία της 
ειδικής συνεργάτιδας του Δήμου Κερκίνης, Παπαδοπού- 
λου Ιωάννας του Νικολάου μέχρι 31.12.2010, στη θέση 
του ειδικού συνεργάτη του Δήμου. 

Στην απόφαση αυτή καθορίζονται οι δραστηριότητες 
και τα ειδικότερα καθήκοντα που θα απασχοληθεί η 
ανωτέρω υπάλληλος. 

(Αριθμ. Απόφ. Περιφ. Κεντρικ. Μακεδονίας 431/18.1.2007). 

Με εντολή Γενικού Γραμματέα Περιφέρειας 

Η Προϊσταμένη Δ/νσης κ.α.α. 

Α. ΔΗΜΟΥ - ΠΑΡΑΣΧΟΥ 

-♦- 

ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ 

Με την υπ’ αριθμ. 180/2007 απόφαση του Δημάρχου 
Ποσειδωνίας, που εκδόθηκε σύμφωνα με τις διατάξεις 
του άρθρου 67 του ν. 1416/1984 όπως τροποποιήθηκε 
με το άρθρο 57 του ν. 2218/1994, προσλαμβάνεται ο 
ΜΑΡΑΓΚΟΣ ΝΙΚΟΛΑΟΣ του Αλοϊσίου, σε θέση Ειδικού 
Συνεργάτη Δημάρχου στο Δήμο Ποσειδωνίας, με καθή¬ 
κοντα και αρμοδιότητες την συμβουλευτική υποστήριξη 
του Δημάρχου σε Προγράμματα Ανάπτυξης, Ευρωπαϊκά 
Προγράμματα και γενικότερα σε θέματα νέων τεχνο¬ 
λογιών και πληροφορικής. 

(Αριθμ. απόφ. Περιφ. Νοτ. Αιγαίου 472/16.1.2007). 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΕΜΜΑΝΟΥΗΛ ΚΑΛΑΒΡΟΣ 

-♦- 

ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ 

Με την υπ’ αριθμ. 753/2006 απόφαση του Δημάρχου 
Άμφισσας η οποία εκδόθηκε σύμφωνα με τις διατάξεις 
των άρθρων 67 του ν. 1416/1984 και 84 παρ. 10 του π.δ. 
410/1988 γίνεται δεκτή η από 29.12.2006 παραίτηση της 


Τιόκα Σοφίας του Αποστόλου από την υπηρεσία του 
Ειδικού Συμβούλου του Δήμου Άμφισσας. 

(Αριθμ. αποφ. Περιφ. Στ. Ελλάδας 384/23.1.2007). 

Με την υπ’ αριθμ. 752/2006 απόφαση του Δημάρχου 
Άμφισσας η οποία εκδόθηκε σύμφωνα με τις διατάξεις 
των άρθρων 67 του ν. 1416/1984 και 84 παρ. 10 του π.δ. 
410/1988 γίνεται δεκτή η από 29.12.2006 παραίτηση του 
Γεωργίου Πέτρου του Ιωάννη από την υπηρεσία του 
Ειδικού Συμβούλου του Δήμου Άμφισσας 

(Αριθμ. αποφ. Περιφ. Στ. Ελλάδας 383/23.1.2007). 

Με εντολή Γ ενικού Γ ραμματέα Περιφέρειας 

Ο Διευθυντής 
ΓΕΩΡΓΙΟΣ ΛΙΛΑΚΟΣ 

-♦- 

ΝΟΜΑΡΧΙΑ ΚΕΣ ΑΥΤΟ ΔΙΟΙΚΗΣΕΙΣ 

(4) 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΦΛΩΡΙΝΑΣ 

Με την υπ’ αριθμ. 194/22.1.2007 απόφαση του Νομάρχη 
Φλώρινας διαπιστώνεται η λύση της εργασιακής σχέ¬ 
σης από 1.1.2007 του Μπλάγα Γεωργίου του Στεφάνου 
Ειδικού Συνεργάτη της Νομαρχιακής Αυτοδιοίκησης 
Φλώρινας μετά την πάροδο είκοσι (20) ημερών από την 
αποχώρηση του Νομάρχη για την επικουρία του οποίου 
προσλήφθηκε και τη μη εκδήλωση με πράξη του νέου 
Νομάρχη της συγκατάθεσης του για τη διατήρηση της 
σύμφωνα με τις διατάξεις του ν. 1416/1984. 

Ο Νομάρχης 

ΙΩΑΝΝΗΣ ΒΟΣΚΟΠΟΥΛΟΣ 

